མཁས་གྲུབ་ཆེན་པོ་ནཱ་རོ་ཏཱ་པས་རྣལ་འབྱོར་གྱི་དབང་ཕྱུག་མར་པོ་ལོ་ཙཱ་ལ་གདམས་པའི་ཆོས་དྲུག་དྲིལ་བ་རྡོ་རྗེའི་མགུར།།རྗེ་བཀའ་དྲིན་ཅན་གྱི་ཞབས་ལ་འདུད།།བོད་ཡུལ་གྱི་ཐར་པ་ལོ་ཙཱ་ཁྱོད།།དལ་འབྱོར་ལུས་ཀྱི་ཕུང་པོའི་ཡིད།།དབྱར་སྐྱེ་ཚེ་ན་འདི
སྐད་ལོ།།སེམས་ཀྱི་གནས་ཐབས་ལྟ་བའི་གདིང་།།ལུས་ཀྱི་གནས་ཐབས་སྒོམ་པའི་གནད།།ཕྱི་ནི་སྒྱུ་མ་ལྷ་ཡི་སྐུ།།ནད་ན་རྩ་གསུམ་འཁོར་ལོ་བཞི།།འོག་ན་ཨ་ཤད་རྩཎྜ་ཡི།།སྟེང་ན་ཧཾ་ཡིག་རྣམ་པ་ཅན།།སྟང་འོག་རླུང་གི་འཁོར
ལོལོ་ནི།།སྲོག་རྩོལ་བུམ་ཅན་ཉམས་ལེན་གྱིས།།བར་ན་བདེ་སྟོང་གསལ་བའི་ཉམས།།མིང་ཡང་གཏུམ་མོའི་གདམས་ངག་ཟེར།།རླུང་གནད་དུ་ཆུད་དམ་ལོ་ཙཱ་བ།།ཕྱིན་སྣང་བ་སྒྱུ་མ་ཙམ།།ནང་ན་ཉམས་མྱོང་སྨྲ་མ་བཏུབ།།ཉིན་།
མཚན་སྣང་བ་སྩལ་པའི་སྐུ།།མིང་ཡང་སྒྱུ་ལུས་ཀྱི་གདམས་ངག་ཟེར།།ཞེན་པོ་ལོག་གམ་ལོ་ཙཱ་བ།༡།རྨི་ལམ་ཉམས་ཀྱི་འཁྲུལ་པའི་དུས།།མགྲིན་པར་ཨོཾ་ཡིག་འོད་ཟེར་ཅན།།དྲན་འདུན་བག་ཆགས་ཀྱི་མཚམས་སྦྱོར་ལས།།སྐྱེས་པ་རྨིན་ཕོ་འདྲེ།།
ཟེར།།བུད་མེད་རྨིན་མོ་འདྲེ་ཟེར།།བྱོལ་སོང་རྨིན་ཀླུ་རུ་འཛིན།།དགའ་བ་རྨིན་སེམས་དཔངས་བསྐྱེད།།མི་དགའ་རྨིན་སྙིང་མི་དགའ།།འདྲེ་སེམས་ཀྱི་རྩ་བར་མ་ཤེས་ན།།རྣམ་རྟོག་གི་འདྲེལ་ཟད་པ་མེད།།བཟང་ངན་རང་གྲོལ་སྟོན་པའི་དོན།།
མིམིང་ཡང་རྨི་ལམ་གྱི་གདམས་ངག་ཟེར།།རང་བཞིན་ཤེས་སམ་ལོ་ཙཱ་བ།༈།གཉིད་དང་རྨི་ལམ་པར་ཞིག་ན།།གཏི་མུག་ཆོས་སྐུའི་ངོ་བོ་ཅན།།བརྗོད་མེད་འོད་གསལ་བདེ་བའི་ཉམས།།རྗེས་ལ་འོད་གསལ་རྒྱ་ཡིས་ཐེབས།།རྨི་ལམ
འོད་གསལ་འཐུག་པོ་ཉིད།།མིང་ཡང་འོད་གསལ་གྱི་གདམས་ངག་ཟེར།།སེམས་སྐྱེ་མེད་དུ་རྟོག་སམ་ལོ་ཙཱ་བ།།སྒོ་བརྒྱད་འཁོར་བའི་སྐར་ཁུང་ཅན།།སྒོ་གཅིག་ཕྱག་རྒྱ་ཆེན་པོའི་ལམ།།སྒོ་བརྒྱད་བཅད་ནས་སྒོ་གཅིག་འབྱེད།།

སེམས་ཀྱི་མདའ་ལ་རླུང་གི་གཞུ།།ཧི་ཀ་གི་རྒྱུད་ཀྱིས་རབ་བསྐུལ་ནས།།རྣམ་ཤེས་ཚངས་པའི་ལམ་ནས་འཕེན།།མིང་ཡང་འཕོ་བའི་གདམས་ངག་ཟ་རེ།།རླུང་དུས་སུ་ཁེགས་སམ་ལོ་ཙཱ་བ།།རང་ལུས་དུས་ཀྱི་ཚད་ཕེབས།
ལ།།གཞན་ལུས་མཚན་ལྡན་དམ་པའི་ལུལ།།བར་ན་ཡིག་འབྲུ་རླུང་གི་རྟ།།རྟ་ནེ་འབྲེལ་རླུང་གི་འཁོར་ལོ་ཡིས།།རུང་ལུས་ཁང་སྟོང་བཞིན་དུ་བོར།།གཞན་ལུས་སྦྲུལ་སྐུའི་ངོ་བོ་ཅན།།མིང་ཡང་གྲོང་འཇུག་གི་གདམས་ངག་ཟེར།།རླུང་ལས་
སུ་རུང་ང་ངམ་ལོ་ཙཱ་བ།།༈།རྨི་ལམ་དུས་ཀྱི་ཤེས་པ་དེ།།བར་དོའི་སེམས་དང་བསྲེ་དགོས་པས།།ལོངས་སྤྱོད་རྫོགས་སྐུའི་ངོ་བོ་ཅན།།དག་དང་མ་དག་གཟུགས་སྐུ་གཉིས།།པར་དེའི་དུས་སུ་ཟིན་ཡང་འཚལ།།རྨི་ལམ་པར་དོ་བསྲེ་འཕོའི་གནང།།
མེམེད་ཡང་བར་དོའི་གདམས་དག་ཟེར།།བར་དོ་འབྱོངས་སམ་ལོ་ཙཱ་བ།ལར་ཕྱི་ནང་གི་ཆོས་ལ་ཐོས་པ་དགོས།གོ་བས་མཐའ་གཉིས་སྤོང་བ་ཡིན།།ཡིན་མིན་གྱི་སྒྲོ་འདོགས་ཆོད་ཅན།།གོལ་ས་མེད་པའི་ལམ་གཅིག་ཡིན།།ལམ་དེ
ལ་སྐྱོ་བ་ག་ལ་ཡོད།།ཅེས་གསུངས་སོ།།འདི་རྗེ་མར་བའི་རྣམ་ཐར་ལས་ཡོངས་སུ་གྲགས་ཤིང་ཕྱིས་ཀྱི་མཁས་པ་ཆེན་པོ་རྣམས་ཀྱིས་ཀྱང་གདམས་པའི་ཁུངས་སུ་དྲངས་ཤིང་རྩ་བ་རྡོ་རྗེའི་ཚིག་ལྟ་བུར་མཛད་སྣང་།།འོན་ཀྱང་ཚིག་མང་ཉུང་དང་།།གོ་རིམ་མི་གཅིག་པ་སོགས་འདྲ་མིན་ཅུང་ཟད་མང་དུ་
གདའ་ནའང་།།འདིར་རེ་ཞིག་ཡོངས་གྲགས་ཉིད་གོ་བདེ་བར་སྣང་བས་དེ་ལྟར་བྲིས་པའོ།།མངྒ་ལཾ།